ติดตามสถานการณ์น้ำ รับฟังปัญหา พร้อมสั่งการลดระดับน้ำทุ่งรับน้ำโพธิ์พระยา คาดสถานการณ์บรรเทาลงภายใน 3 วัน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่วัดดอนไข่เต่า ตำบลวัดโบสถ์ อำเภอบางปลาม้า จังหวัดสุพรรณบุรี ติดตามสถานการณ์น้ำ พร้อมรับฟังและหารือแนวทางแก้ไขปัญหาของประชาชนในพื้นที่ สำหรับจังหวัดสุพรรณบุรี อยู่ในกลุ่มลุ่มน้ำเจ้าพระยา ซึ่งประกอบด้วย จังหวัดอุทัยธานี จังหวัดชัยนาท จังหวัดอ่างทอง จังหวัดสิงห์บุรี และจังหวัดสุพรรณบุรี ต้องดูสถานการณ์น้ำที่ 4 เขื่อนหลัก เขื่อนภูมิพล เขื่อนสิริกิติ์ เขื่อนเเควน้อยบำรุงแดนและเขื่อนป่าสัก โดยในช่วงหนึ่งเดือนที่ผ่านมา ฝนตกใต้เขื่อน ทำให้ต้องมีการระบายน่ำท้ายเขื่อนและน้ำต้องไหลมารวมกันที่จังหวัดนครสวรรค์ แล้วไหลเข้าสู่เขื่อนเจ้าพระยา จังหวัดชัยนาท ทำให้ต้องผันน้ำท้ายเขื่อนเจ้าพระยา เข้าสู่ระบบชลประทาน แต่เนื่องจากปริมาณฝนที่ตกในพื้นที่จังหวัดสุพรรณบุรี ส่งผลให้มวลน้ำมากเกินกว่าระบบชลประทานจะบริการจัดการได้ ทำให้ลำน้ำเจ้าพระยา ริมตลิ่งทั้งสองฝั่งเกิดน้ำท่วม การบริหารจัดการน้ำ ต้องดูภาพรวมให้เกิดความเสียหาย เกิดผลกระทบน้อยที่สุด ดังนั้นในพื้นที่จังหวัดสุพรรณบุรี ที่มีปริมาณน้ำเพิ่มขึ้น ไม่ว่าจะมาจากจังหวัดกาญจนบุรี หรือในที่ตกในพื้นที่ ทำให้ไม่สามารถระบายลงเเม่น้ำท่าจีนได้ทั้งหมด ส่งผลให้เกิดสถานการณ์น้ำท่วมขึ้นในพื้นที่อยู่อาศัยของประชาชน ถึงวันนี้สถานการณ์ดีขึ้น แต่ก็ต้องใช้เวลา เพื่อบริหารจัดการให้กลับสู่ภาวะปกติ เพราะยังมีอีกหลายปัจจัย ไม่ว่าจะเป็นการหนุนของน้ำทะเล หรือปริมาณฝนที่ตกในพื้นที่รัฐมนตรีช่วยว่าการกระทรวงเกษตรและสหกรณ์ สั่งการหน่วยงานชลประทานในพื้นที่ ให้บรรเทาความเดือดร้อนให้กับประชาชนในพื้นที่ทุ่งรับน้ำโพธ์พระยา อำเภอสองพี่น้อง อำเภอบางปลาม้าและอำเภออู่ทอง โดยให้ลดการระบายน้ำท้ายเขื่อนกะเสียว ที่ลงสู่แม่น้ำท่าจีน และให้ดำเนินการหน่วงน้ำจากเขื่อนพลเทพ เพื่อลดการระบายน้ำลง พร้อมให้กรมชลประทานดูแลภาพรวม ให้พี่น้องประชาชนสามารถใช้ชีวิต สัญจรได้ตามปกติ ซึ่งคาดว่าตามข้อสั่งการแล้ว ระดับน้ำที่ท่วมพื้นที่พักอาศัยและเส้นทางสัญจร จะลดลงภายใน 3 วัน ส่วนในเรื่องการระบายน้ำออกจากทุ่งนั้น สำหรับจังหวัดสุพรรณบุรี คาดว่าจะเป็นช่วงเดือนธันวาคมนี้